HEADE KAVATSUSTE KOKKULEPE
Eesti Energia Kaevandused AS (edaspidi EEK), äriregistri kood 10032389 aadress Jaama 10 41533 Jõhvi, keda esindavad seaduse ja põhikirja alusel juhatuse esimees Andres Vainola ja juhatuse liige Erik Väli 
ja

Kaitseministeerium (edaspidi Ministeerium), aadress Sakala 1, 15094 Tallinn, keda esindab põhimääruse alusel minister Hannes Hanso teiselt poolt,
edaspidi eraldi nimetatud Pool ja koos Pooled, sõlmisid alljärgneva heade kavatsuste kokkuleppe (edaspidi nimetatud Kokkulepe).
1. Kokkuleppe sõlmimise eesmärk
Pooled saavad vastastikku kasu Vaivara vallas asuvate EEK poolt kaevandatavate alade kasutusele võtmisest sõjaliseks väljaõppeks peale kaevandamise lõppemist. Kokkuleppe tulemusel ei metsastata vastavalt korrastusprojektile EEK poolt kaevadamisega rikutud maa-ala.

2.  Poolte kokkulepped
Võttes arvesse, et Ministeerium taotleb 22 Sirgala harjutusvälja laienduse alla jäävat maaüksust Keskkonnaministeeriumilt oma valitsemisele, lepivad Pooled kokku alljärgnevas:
2.1. Sirgala harjutusvälja laienduse alale EEK metsa ei istuta;
2.2. Sirgala harjutusvälja laienduse alal silub EEK maapinna peale kaevandamist võimalikult tasaseks;  
2.3. Sirgala harjutusväljale kavandatavate teede (vt lisatud joonist) ristumiskohtadesse ladustada võimalusel EEK poolt aherainet. Iga ristmiku juurde ca 60 000 m³.
3. Kokkulepe jõustub selle allkirjastamisest ja kehtib kuni kokkuleppe punktis 2 nimetatud tegevuste täitmiseni. 
4. Kokkulepe on allkirjastatud digitaalselt.

